

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา กทม. 10300

มิถุนายน 2565

เรื่อง โครงการพัฒนาครูและโรงเรียนเพื่อยกระดับคุณภาพการศึกษาอย่างต่อเนื่อง รุ่นที่ 2

เรียน ผู้ว่าราชการจังหวัด (ตามรายชื่อแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๓/ว ๑750 ลงวันที่ 16 มิถุนายน ๒๕๖๓

สิ่งที่ส่งมาด้วย รายชื่อสถานศึกษาที่เข้าร่วมโครงการ จำนวน 1 ชุด

ตามที่กรมส่งเสริมการปกครองท้องถิ่นได้ขอความร่วมมือจังหวัดแจ้งองค์กรปกครองส่วนท้องถิ่น   
ที่มีโรงเรียนในสังกัดและได้รับการคัดเลือกเข้าร่วมโครงการพัฒนาครูและโรงเรียนเพื่อยกระดับคุณภาพการศึกษา  
อย่างต่อเนื่อง รุ่นที่ ๒ เพื่อให้เกิดการพัฒนาโรงเรียนทั้งระบบ (Whole School Approach) ทั้งด้านการบริหาร  
จัดการ และการจัดการเรียนการสอนในชั้นเรียนในโรงเรียนขนาดกลางที่มีเด็กด้อยโอกาส และยกระดับคุณภาพ  
โรงเรียน เพื่อลดความเหลื่อมล้ำ ในพื้นที่เป้าหมาย 43 จังหวัด โดยเริ่มดำเนินการตั้งแต่ปีงบประมาณ พ.ศ. 2563   
เป็นต้นมา นั้น

กรมส่งเสริมการปกครองท้องถิ่นขอเรียนว่า การดำเนินโครงการพัฒนาครูและโรงเรียนเพื่อยกระดับ  
คุณภาพการศึกษาอย่างต่อเนื่อง รุ่นที่ ๒ ในปีงบประมาณ พ.ศ. 2565 กองทุนเพื่อความเสมอภาคทางการศึกษา  
ได้สนับสนุนงบประมาณดำเนินโครงการต่อเนื่องเป็นปีที่ 3 โดยมีหลักการเพื่อพัฒนาโรงเรียนทั้งระบบ (Whole  
School Approach) ภายใต้การสนับสนุนของโค้ชหรือพี่เลี้ยง เพื่อพัฒนาผู้บริหารสถานศึกษาให้เป็นผู้นำ  
การเปลี่ยนแปลงขององค์กร เสริมสร้างสมรรถนะของครูผู้สอนให้สามารถจัดการสอนแบบ Active Learning  
เพื่อพัฒนาทักษะในศตวรรษที่ 21 ของผู้เรียนซึ่งจะเป็นประโยชน์ต่อการพัฒนาคุณภาพผู้เรียนโดยตรง   
ขอความร่วมมือจังหวัดกำกับดูแลองค์กรปกครองส่วนท้องถิ่นที่มีโรงเรียนเข้าร่วมโครงการ พิจารณา  
ให้ความสำคัญในการดำเนินการตามโครงการดังกล่าวอย่างต่อเนื่อง ตามกรอบระยะเวลาและงบประมาณ  
ที่ได้รับการสนับสนุนจากกองทุนเพื่อความเสมอภาคทางการศึกษา โดยขอให้กำชับผู้บริหารสถานศึกษา และครู   
ให้ความสำคัญในการขับเคลื่อนการดำเนินการเพื่อให้เกิดประโยชน์ในการพัฒนาคุณภาพการศึกษาท้องถิ่น  
กรณี โรงเรียนใดมีปัญหาอุปสรรคในการดำเนินการ ให้รายงานกรมส่งเสริมการปกครองท้องถิ่นทราบ   
รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙000 ต่อ 5312 โทรสาร 0-2240-9021-3 ต่อ 218

ไปรษณีย์อิเล็กทรอนิกส์ saraban@dla.go.th